L 238/94
SK
Úradný vestník Európskej únie
27.9.2023
VYKONÁVACIE NARIADENIE KOMISIE (EÚ) 2023/2057 z 26. septembra 2023, ktorým sa menia prílohy VII a VIII k vykonávaciemu nariadeniu (EÚ) 2021/620, pokiaľ ide o schválenie alebo zrušenie štatútu bez výskytu choroby v určitých členských štátoch alebo ich pásmach v súvislosti s určitými chorobami zo zoznamu a o schválenie eradikačných programov pre určité choroby zo zoznamu (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 31 ods.
3 a článok 36 ods.
4, keďže: (1)
V nariadení (EÚ) 2016/429 sa stanovujú pravidlá vzťahujúce sa na konkrétne choroby uvedené v zozname v súlade s článkom 5 ods.
1 uvedeného nariadenia a zároveň sa stanovuje, ako sa tieto pravidlá majú uplatňovať na rôzne kategórie chorôb zo zoznamu.
V nariadení (EÚ) 2016/429 sa stanovuje, že členské štáty zriadia povinné eradikačné programy pre choroby zo zoznamu uvedené v jeho článku 9 ods.
1 písm.
b) a voliteľné eradikačné programy pre choroby zo zoznamu uvedené v jeho článku 9 ods.
1 písm.
c), ako aj schválenie takýchto programov Komisiou.
V uvedenom nariadení sa takisto stanovuje, že Komisia schvaľuje alebo zrušuje štatút členských štátov alebo ich pásiem či kompartmentov bez výskytu choroby, pokiaľ ide o určité choroby zo zoznamu uvedené v jeho článku 9 ods.
1 písm.
b) a c).
(2)
Delegovaným nariadením Komisie (EÚ) 2020/689 (2) sa dopĺňa nariadenie (EÚ) 2016/429 a stanovujú sa kritériá udelenia, udržania, pozastavenia a zrušenia štatútu bez výskytu choroby pre členské štáty alebo ich pásma či kompartmenty, ako aj požiadavky na schvaľovanie povinných alebo voliteľných eradikačných programov pre členské štáty alebo ich pásma či kompartmenty.
(3)
Vykonávacím nariadením Komisie (EÚ) 2021/620 (3) sa stanovujú vykonávacie pravidlá týkajúce sa chorôb zo zoznamu uvedených v článku 9 ods.
1 písm.
a), b) a c) nariadenia (EÚ) 2016/429, pokiaľ ide o štatút bez výskytu choroby a štatút bez vakcinácie v určitých členských štátoch alebo ich pásmach či kompartmentoch, ako aj schvaľovanie eradikačných programov pre uvedené choroby zo zoznamu.
Konkrétnejšie sa v jeho prílohách uvádzajú členské štáty alebo ich pásma či kompartmenty so štatútom bez výskytu choroby a takisto sa v nich uvádzajú existujúce schválené povinné alebo voliteľné eradikačné programy.
Meniaca sa epidemiologická situácia v súvislosti s určitými chorobami si vyžaduje zmenu určitých príloh k vykonávaciemu nariadeniu (EÚ) 2021/620 s cieľom zaradiť do zoznamov nové členské štáty alebo ich pásma bez výskytu choroby a schváliť určité povinné alebo voliteľné eradikačné programy predložené Komisii.
(4)
Pokiaľ ide o bovinnú vírusovú hnačku (BVD), Nemecko predložilo Komisii informácie preukazujúce, že podmienky na uznanie štatútu bez výskytu BVD stanovené v delegovanom nariadení (EÚ) 2020/689 sú splnené na celom území štátu Bavorsko, na väčšine územia v spolkovej krajine Dolné Sasko okrem regiónov Cuxhaven, Göttingen, Northeim, Oldenburg a Stade a na väčšine územia v spolkovej krajine Severné Porýnie-Vestfálsko okrem regiónov Borken, Gütersloh, Höxter, Kleve a Paderborn a na väčšine územia v spolkovej krajine Šlezvicko-Holštajnsko okrem
(1) Ú. v.
EÚ L 84, 31.3.2016, s. 1.
(2) Delegované nariadenie Komisie (EÚ) 2020/689 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá dohľadu, eradikačných programov a štatútu bez výskytu choroby pre určité choroby zo zoznamu a objavujúce sa choroby (Ú. v.
EÚ L 174, 3.6.2020, s. 211).
(3) Vykonávacie nariadenie Komisie (EÚ) 2021/620 z 15. apríla 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2016/429, pokiaľ ide o schválenie štatútu bez výskytu choroby a bez vakcinácie v určitých členských štátoch alebo ich pásmach alebo kompartmentoch, pokiaľ ide o určité choroby zo zoznamu, a schválenie eradikačných programov pre uvedené choroby zo zoznamu (Ú. v.
EÚ L 131, 16.4.2021, s. 78).